ได้พบว่าเขตสะพานสูง และการเคหะแห่งชาติได้ร่วมกันละเว้นการปฏิบัติหน้าที่ โดยการปล่อยปละละเลยให้ลานอเนกประสงค์ของชุมชน ที่การเคหะแห่งชาติ ได้จัดสร้างขึ้นเพื่อทำกิจกรรมร่วมกันของชุมชน ได้ถูกพ่อค้าแม่ค้าทำการบุกรุกเพื่อประกอบการค้าขาย หรือให้ผู้อื่นเช่าต่อ ที่ร้ายยิ่งกว่านั้นฝ่ายโยธาเขตสะพานสูงยังปล่อยปละละเลยให้มีการปลูกสร้างสิ่งก่อสร้างเป็นการถาวร คือโครงสร้างที่เป็นเสาเหล็กยึดติดพื้นเป็นการถาวร มีการวางแผงแบบติดตาย และมีการใช้แมททัลชีท ในการมุงหลังคา ทำให้รกรุงรัง ผิวลานสกปรกไม่สามารถล้างทำความสะอาดได้ แสงแดดไม่สามารถส่องถึงพื้น จึงเป็นที่อยู่อาศัยของแมลงนำโรค แมวจรจัดและหนู ประชาชนเจ้าของชุมชนไม่สามารถใช้ลานดังกล่าวเพื่อทำกิจกรรมต่างๆในวันสำคัญ เช่นวันเฉลิมพระชนต์พรรษา วันขึ้นปีใหม่ หรือวันเด็กได้ตามวัตถุประสงค์ในการจัดให้มีลานดังกล่าว และที่สำคัญคือการบดบังทัศนียภาพของห้างร้านที่เป็นอาคารพาณิชย์ และยิ่งกว่านั้นถ้าเกิดเหตุอัคคีภัยกับอาคารพาณิชย์ อย่างที่เกิดเมื่อวันที่ 6/6/67 บริเวณซอย 3 รถดับเพลิงจะไม่สามารถเข้าถึงบริเวณเพลิงไหม้ได้โดยรวดเร็ว หรือไม่ได้
 จึงเรียนมาเพื่อให้จัดการรื้อถอนสิ่งก่อสร้างผิดกฎหมายออกให้หมด และจัดระเบียบลานใหม่ ให้ชุมชนสามารถใช้ประโยชน์ได้ด้วย และไม่บดบังทัศนียภาพของห้างร้านที่เป็นอาคารพาณิชย์ และต้องมีช่องทางให้รถดับเพลิงขนาดใหญ่ และรถพยาบาลเข้าถึงตัวอาคารพาณิชย์ได้โดยสะดวกและรวดเร็ว